ತುಮಕೂರು: 1,369 ಮಂದಿ ಗುಣಮುಖ ತುಮಕೂರು: ಜಿಲ್ಲೆಯಲ್ಲಿ ಕೊರೊನಾ ಸೋಂಕಿತರ ಸಂಖ್ಯೆ ಮತ್ತೆ ಒಂದೇ ದಿನ ನೂರರ ಗಡಿ ದಾಟಿದೆ. ಶುಕ್ರವಾರ 133 ಮಂದಿಗೆ ಸೋಂಕು ದೃಢಪಟ್ಟಿದೆ. ಈ ಮೂಲಕ ಜಿಲ್ಲೆಯಲ್ಲಿ ಸೋಂಕಿತರ ಸಂಖ್ಯೆ 2,411ಕ್ಕೆ ತಲುಪಿದೆ. ಮೂರು ಮಂದಿ ಮೃತಪಟ್ಟಿದ್ದು, ಸಾವಿನ ಸಂಖ್ಯೆ 70ಕ್ಕೆ ತಲುಪಿದೆ. ಮುಖ್ಯವಾಗಿ ಕೊರೊನಾ ಸೋಂಕಿಗೆ ಒಳಗಾಗಿದ್ದವರು ಸಹ ಗಣನೀಯವಾಗಿ ಗುಣಮುಖರಾಗುತ್ತಿದ್ದಾರೆ. ಒಟ್ಟು 1,369 ರೋಗಿಗಳು ಗುಣಮುಖರಾಗಿ ಮನೆಗಳಿಗೆ ತೆರಳಿದ್ದಾರೆ. ಗುಣಮುಖರಾದ 104 ಮಂದಿಯನ್ನು ಸೋಮವಾರ ಆಸ್ಪತ್ರೆಯಿಂದ ಮನೆಗೆ ಕಳುಹಿಸಲಾಯಿತು. 972 ಸಕ್ರಿಯ ಪ್ರಕರಣಗಳು ಜಿಲ್ಲೆಯಲ್ಲಿ ಇವೆ. ಎಲ್ಲ ತಾಲ್ಲೂಕುಗಳಲ್ಲಿಯೂ ಸೋಂಕಿತರು 100ರ ಗಡಿ ದಾಟಿದ್ದಾರೆ. ತುಮಕೂರು ನಗರದಲ್ಲಿಯೇ 50 ಮಂದಿ ಸೋಂಕಿನಿಂದ ಮೃತಪಟ್ಟಿದ್ದಾರೆ. ತುಮಕೂರಿನ ಬಿ.ಜಿ.ಪಾಳ್ಯದ 65 ವರ್ಷದ ಪುರುಷ, ಪಿ.ಎಚ್.ಕಾಲೊನಿ 60 ವರ್ಷ ಮಹಿಳೆ, ನಾಗವಲ್ಲಿ ಗ್ರಾಮದ 78 ವರ್ಷದ ಪುರುಷ ಮೃತಪಟ್ಟಿದ್ದಾರೆ. ತಾಲ್ಲೂಕುಇಂದಿನ ಸೋಂಕಿತರು ಆ.7ಒಟ್ಟು ಸೋಂಕಿತರುಮರಣ ಚಿ.ನಾ.ಹಳ್ಳಿ41333 ಗುಬ್ಬಿ71163 ಕೊರಟಗೆರೆ151562 ಕುಣಿಗಲ್132554 ಮಧುಗಿರಿ41643 ಪಾವಗಡ51741 ಶಿರಾ51593 ತಿಪಟೂರು251571 ತುಮಕೂರು4498150 ತುರುವೇಕೆರೆ111160 ಒಟ್ಟು133241170